Diari Oficial de la Generalitat Valenciana


Sumari del DOGV 3948, del 27-02-2001 (2001/1423)

Notificació de la Resolució de 28 de setembre de 2000, del director general d'Obres Públiques.
----------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1423


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 28 de setembre de 2000, del director general d'Obres Públiques. [2001/A1423]
  
No havent pogut notificar en el domicili conegut per aquesta administració la Resolució del director general d'Obres Públiques, de data 28 de setembre del 2000, per la qual es proposa declarar el senyor Heinz Günther Zimmermann i el senyor Enrique Labernia Panisello en representació de la Constructora Laber-2, SL, responsables d'infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la citada resolució perquè el present anunci servisca de notificació a l'interessat.
  
«Vista la proposta de resolució formulada per l'instructor de l'expedient de referència, en els següents termes:
  
Que formula el senyor José Luis Martínez Zahonero, instructor de l'expedient sancionador que se segueix contra el senyor Heinz Günther Zimmermann i el senyor Enrique Labernia Panisello, en representació de la Constructora Laber-2, SL, per la realització d'obres en zona de servitud de protecció sense autorització administrativa.
  
De conformitat amb el que disposa l'article 18 del Reial Decret 1.398/1993, de 4 d'agost, pel qual s'aprova el Reglament de Procediment per a l'Exercici de la Potestat Sancionadora, formule la present proposta de resolució, que base en els següents fets:
  
1. Amb data 18 de setembre de 1996, va tindre entrada en aquest Servei un expedient de trasllat de denúncia, amb un informe del Servei de Costes en què s'indica que les obres consisteixen en la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la augmentat en la seua alçària en 45 centímetres i demolició parcial del mur per a la col·locació d'una porta de fusta d'accés a la parcel·la, entre les fites M-110 i M-112, del terme municipal de Vinaròs (Castelló); que les dites obres es troben en la zona de servitud de protecció; que no es té autorització administrativa per a la realització de les dites obres.
  
2. Amb data 12 de febrer de 1998, es va notificar la resolució del director general d'Obres Públiques, per la qual s'acordava la instrucció d'un expedient sancionador, per la realització d'obres descrites abans, en la zona de servitud de protecció sense autorització administrativa. Amb data 27 de febrer de 1998 es va notificar el plec de càrrecs.
  
3. Amb data de 23 de març de 1998, el senyor Arnd Mathias Spallek remet una carta a aquesta administració, per la qual es comunica que ha trasmés l'assumpte al constructor responsable, l'empresa Laber-2, SL, ja que va ser aquesta qui va realitzar les obres.
  
4. Amb data d'1 d'abril de 1998, té entrada en aquest Servei mitjançant un correu certificat, una còpia del pressupost de les obres presentat a l'Ajuntament de Vinaròs (Castelló).
  
5. En vista de la situació creada amb data 25 de juny de 1998, el director general d'Obres Públiques va dictar la següent resolució:
  
?Arxivar l'expedient pel que fa al senyor Arnd Mathias Spallek, i ampliar aquest com a inculpat respecte del senyor Enrique Labernia Panisello, per ser el constructor de les consistents en la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la, augmentat en la seua alçària en 45 centímetres, i demolició parcial del mur per a la col·locació d'una porta de fusta d'accés a la parcel·la; tot això en zona de servitud de protecció i sense autorització administrativa prèvia, en zona Triador, carrer J. número 82 de Vinaròs (Castelló).
  
Que es notifique la present resolució als interessats i al senyor Enrique Labernia Panisello, a més, la resolució d'iniciació de l'expedient, de 12 de febrer de 1998, i el plec de càrrecs formulat per l'instructor d'aquest el 27 de febrer de 1998, i se li fa saber que els recursos i terminis que se li mencionen en ambdós començaran a comptar des del moment de la seua notificació.-
  
6. Amb data de 23 de juliol de 1998, es va notificar al senyor Enrique Labernia Panisello, com a representant de Laber-2, SL, la resolució d'ampliació de l'expedient per la seua responsabilitat com a constructor.
  
7. Amb data de 28 de juliol de 1998, es va notificar al senyor Labernia Panisello, en representació de Laber-2, SL, la resolució d'iniciació juntament amb el plec de càrrecs.
  
8. El senyor Heinz Günther Zimmermann formula al·legacions en què s'exposa que el pressupost de les obres ha sigut taxat per part d'aquesta administració per un cost massa alt, que haurà de tenir present el pressupost establit per la Laber-2, SL.
  
Atés que el senyor Enrique Labernia Panisello, en representació de Laber-2, SL, no formula al·legacions .
  
9. A sol·licitud d'aquest Servei, amb data 1 de juliol de 1998, s'emet un informe pel Servei de Costes, en què es posa de manifest:
  
?En opinió dels tècnics que subscriuen, es pot acceptar la valoració aportada per l'interessat, que és de la quantitat de 1.125.000 pessetes.-
  
Les al·legacions efectuades no desvirtuen els fets ni fonaments tinguts en compte per a la iniciació del present expedient sancionador, ja que les obres s'han efectuat sense tenir la preceptiva autorització prèvia d'aquesta administració.
  
De conformitat amb les actuacions del procediment es declaren fets provats els següents:
  
1. Que entre les fites M-110 i M-112 del terme municipal de Vinaròs (Castelló), carrer J, número 82, s'han realitzat obres consistents en la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la, augmentat en la seua alçària en 45 centímetres, i demolició parcial del mur per a la col·locació d'una porta de fusta d'accés a la parcel·la.
  
2. Que les obres es troben en una zona afectada per la zona de servitud de protecció.
  
3. No es té l'autorització d'aquesta administració per a la realització de les obres.
  
4. Que no s'ha procedit a la restitució de les coses al seu anterior estat.
  
Els fets declarats provats estan qualificats com una infracció greu tipificada en l'article 175.2.e del Reglament de Costes.
  
Per a la indicada infracció es proposa una sanció de 281.250 pessetes (1690,35 euros) segons el que disposa l'article 183.b del Reglament per a l'Execució de la Llei de Costes.
  
Dels indicats fets són responsable el senyor Heinz Günther Zimmermann i el senyor Enrique Labernia Panisello, en representació de Laber-2, SL.
  
En conseqüència, aquest instructor proposa:
  
1. Declarar responsables de la infracció de la Llei de Costes consistent en la construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la, augmentat en la seua alçària en 45 centímetres, i demolició parcial del mur per a la col·locació d'una porta de fusta d'accés a la parcel·la entre les fites M-110 i M-112, del terme municipal de Vinaròs (Castelló), en la zona de servitud de protecció sense autorització administrativa, al senyor Heinz Günther Zimmermann i al senyor Enrique Labernia Panisello en representació Laber-2, SL.
  
2. Imposar solidàriament al senyor Heinz Günther Zimmermann i al senyor Enrique Labernia Panisello, en representació de Laber-2, SL, una sanció consistent en la multa de 281.250 pessetes (1.690,35 euros).
  
3. Ordenar al senyor Heinz Günther Zimmermann i al senyor Enrique Labernia Panisello, en representació de Laber-2, SL, la restitució de les coses i la reposició al seu anterior estat, mitjançant la demolició de l'il·legalment construït segons que estableix l'article 179 del Reglament de Costes.
  
4. Donar trasllat de la resolució que es dicte al Servei de Costes a efectes de la vigilància del compliment del que disposa el punt precedent?.
  
En data 29 de novembre de 1999 es va notificar al senyor Enrique Labernia la proposta transcrita, i es concedeix el tràmit d'audiència a l'inculpat en els termes de l'article 19 del Real Decret 1.398/1993, de 4 d'agost. Aquest no va formular al·legacions. Intentada la notificació a l'efecte, al senyor Heinz Günter Zimmermann, i havent sigut tornada en tres ocasions, es va procedir a la seua publicació de conformitat amb el que disposa l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior.
  
El 9 de juny de 2000 va ser publicat l'anunci en el Diari Oficial de la Generalitat Valenciana, i el 6 de setembre d'enguany es remet un certificat d'haver romàs el dit anunci en el tauler d'anuncis de l'Ajuntament de Vinaròs.
  
Als anteriors fets són d'aplicació els següents fonaments de dret
  
Sobre la competència
  
La resolució del present expedient és competència del director general d'Obres Públiques l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Sobre el procediment
  
En la tramitació del present procediment s'han seguit les vies de l'establit pel Reial Decret Llei 14/1993, de 4 d'agost, pel qual s'aprova el Reglament del Procediment, per a l'exercici de la potestat sancionadora, amb les especialitats previstes en el Reglament per a l'Execució de la Llei de Costes, article 192 i següents.
  
Sobre el fons
  
Pertoca donar per reproduïts els esgrimits en la proposta de resolució, ja que no s'han presentat noves al·legacions.
  
Per tot el que s'ha exposat,
  
En virtut de les atribucions que confereix a aquesta Direcció General d'Obres Públiques l'article 16 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, i de conformitat amb la proposta formulada per l'instructor resolc:
  
Primer
  
Declarar responsables de la infracció de la Llei de Costes consistent en construcció d'una piscina, transformació d'una zona de gespa en plataforma de formigó folrada amb pedra plana de marbre, folrat amb pedra plana de marbre del mur de la parcel·la, augmentat en la seua alçària en 45 centímetres, i demolició parcial del mur per a la col·locació d'una porta de fusta d'accés a la parcel·la entre les fites M-110 i M-112, del terme municipal de Vinaròs (Castelló), en la zona de servitud de protecció sense autorització administrativa, al senyor Heinz Günther Zimmermann i al senyor Enrique Labernia Panisello, en representació de Laber-2,SL.
  
Segon
  
Imposar solidàriament al senyor Heinz Günther Zimmermann i al senyor Enrique Labernia Panisello, en representació de Laber-2, SL, una sanció consistent en la multa de 281.250 pessetes (1690,35 euros).
  
Tercer
  
Comunicar al senyor Heinz Günther Zimmermann i al senyor Enrique Labernia Panisello, en representació de Laber-2, SL, que hauran de fer efectiu el pagament de la multa segons s'indica en el revers de la carta de pagament que s'adjunta, i el termini per a efectuar l'ingrés és l'assenyalat en els articles 3 i 20 del Reglament General de Recaptació; això és, si la notificació resultara practicada entre l'1 i el 15 del mes, l'ingrés s'efectuaria fins al dia 5 del mes següent o immediat hàbil posterior; i si es practicara entre els dies 16 i últim del mes, l'ingrés s'efectuaria fins al dia 20 del mes següent o l'immediat hàbil posterior.
  
Transcorregut el dit termini sense haver fet efectiva la sanció, s'expedirà el corresponent certificat de descobert per al seu cobrament per la via de constrenyiment.
  
Quart
  
Requerir els inculpats perquè en el termini de 10 dies procedisquen a corregir la situació creada, mitjançant la demolició de l'il·legalment construït i la restitució de l'estat anterior de la construcció.
  
Que es done trasllat al Servei de Costes de la present resolució a l'efecte de la vigilància d'allò que disposa el punt precedent.
  
Contra aquesta resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports, en el termini d'un mes a partir de l'endemà de la notificació de la present resolució.
  
Les resolucions que no posen fi a la via administrativa no seran executives mentre no haja recaigut una resolució del recurs d'alçada que, si és procedent, s'haja interposat o haja transcorregut el termini per a la seua interposició sense que aquesta s'haja produït.»
  
L'import de la multa haurà de fer-se efectiu en qualsevol de les oficines de les entitats col·laboradores que s'indiquen en l'imprés que els interessats hauran d'arreplegar en el Servei de Gestió de Ports de la Conselleria d'Obres Públiques, Urbanisme i Transports.